**Midlertidige to-klimastier med dybstrøelse til smågrise**

Generelle forhold

Det forventes, at grisene går i den midlertidige sti i to-tre uger

To-klimastier med dybstrøelse kan etableres i uisolerede bygninger. Smågrisene skal så vidt muligt mindst være 4 uger gamle, når de indsættes i stalden. Grisenes egen varmeproduktion bidrager til et godt klima under overdækningen.

Det anbefales, at stien har et længde-/breddeforhold på 1:2 eller 3:2.

Stierne kan indrettes til flokke på ca. 50-250 grise. I en uisoleret stald skal alle grise kunne ligge under overdækningen samtidig - også ved afgang.

Stiadskillelserne skal være ca. 0,9 - 1,2 m høje og kan f.eks. etableres ved hjælp af minibigballer.

Hvilearealet, der er overdækket, placeres i den ene ende af stien og der tildeles 500g strøelse/gris i det overdækkede areal. Der bør være et halmbræt til at holde på halmen. Brædderne kan f.eks. fastgøres ved at skubbe dem ind mellem halmballerne eller mellem ”stempelslagene”. Hvis strøelsen bliver fugtig eller opbrugt suppleres med f.eks. ca. 200 g strøelse pr. gris. Overdækninger kan etableres af spånplader eller presenninger, for at øge isoleringseffekten og begrænse risikoen for kondens kan presenningen evt. lægges dobbelt eller i tre lag. Der bør være en nedadbukket kant på 20 cm.

Arealet mellem lejet og gødeområdet holdes fri for strøelse og her fodres grisene på gulvet med mindre der er gamle foderkasser til rådighed. Hvis der er foderkasser til rådighed, skal der regnes med at en ædeplads kan betjene 5 grise.

Vand tildeles via drikkekopper eller trug. Der skal regnes med 1 drikkekop pr 35 grise. Drikkekoppen fastgøres på et bræt eller en metalplade og kan gøres fast i minibigballerne via et langt spyd eller metalhegnspæl (med ombøjning i enden) Et drikketrug kan forsynes med en flyder eller fyldes manuelt ved hjælp af en vandslange og kan evt. skrues fast på 1-2 betonfliser.

*Stiindretning, Alternativ 1*

Det strøede overdækkede areal vil udgøre ca. 1/6 af stiens længde. Midterområdet, hvor der fodres, vil udgøre ca. ½ af arealet og gødeområdet 1/3 af stiens længde.

|  |
| --- |
| Strøet/overdækket leje |
| Fodringsområde |
| Gødeområde |

Stiindretning, Alternativ 2

Hvis man ikke ønsker at have halmbrædder i stien, kan der også etableres et strøet overdækket område, som har glidende overgang til fodringsområdet for til sidst at gå over i gødeområdet. Ny strøelse placeres under overdækningen. Halmmåtten skal vedligeholdes med daglig tildeling af strøelse. Halmforbruget svarer i denne stitype til ca. 0,5 kg halm pr. kg tilvækst.

|  |
| --- |
| Strøet/overdækket leje |
| Fodringsområde |
| Gødeområde |

Indsættelse af nyfravænnede grise

Grisene kan indsættes efter fravænning og de forventes at veje minimum 6 kg og være mindst 4 uger.

Der tildeles zink i foderet de to første uger.

Der skal regnes med et nettoareal på 0,3 m² pr. gris

I en uisoleret stald skal der være 0,06m² overdækning pr. gris.

Det overdækkede lejeområdet bag halmbrædderne skal ved indsættelse fyldes op med ca. 500 g halm pr. gris.

Bredden af en ædeplads er 10 cm ved fodring efter ædelyst i en tørfoderkasse.

Et drikketrug med friskt vand på 0,5 m kan betjene ca.100 grise, hvis det er tilgængeligt fra begge sider

|  |  |  |  |  |  |  |
| --- | --- | --- | --- | --- | --- | --- |
| Flokstørrelse | Stibredde,m | Stilængde,m | Areal, m2 | Dybde overdækket areal ved indsættelse, m | Mængde halm tildelt under overdækningen ved indsættelse, kg | Daglig fodermængde, kg |
| 60 | 3 | 6 | 18 | 1,2 | 30 | 18 |
| 94 | 4 | 7 | 28 | 1,4 | 47 | 28 |
| 135 | 5 | 8 | 40 | 1,6 | 68 | 40 |
| 240 | 6 | 12 | 72 | 2,4 | 120 | 72 |
|  |  |  |  |  |  |  |

Indsættelse af grise, som har været fravænnet i to uger

Grisene forventes at veje 7-8 kg

Der skal regnes med et nettoareal på 0,4 m² pr. gris.

I en uisoleret stald skal der være 0,08 m² overdækning pr. gris.

Et drikketrug med friskt vand på 0,5 m kan betjene ca.100 grise, hvis det er tilgængeligt fra begge sider

Det overdækkede lejeområdet bag halmbrædderne skal ved indsættelse fyldes op med ca. 500 g halm pr. gris.

Bredden af en ædeplads er 12 cm ved fodring efter ædelyst i en tørfoderkasse

Et overdækket areal på ca. 0,08 m² pr. gris ved indsættelse kan vise sig at være “for stort” i de koldeste perioder. Det kan betyde, at de nyfravænnede grise kryber så meget sammen, at de begynder at gøde under overdækningen. Problemet kan sandsynligvis løses ved at begrænse det overdækkede lejeareal til ca. 0,06 m² pr. gris.

|  |  |  |  |  |  |  |
| --- | --- | --- | --- | --- | --- | --- |
| Flokstørrelse | Stibredde,m | Stilængde,m | Areal, m2 | Dybde overdækket areal ved indsættelse to uger efter fravænning, m | Mængde halm tildelt under overdækningen ved indsættelse, kg | Daglig fodermængde ved indsættelse to uger efter fravænning |
| 60 | 4 | 6 | 24 | 1,2 | 30 | 48 |
| 94 | 5 | 7,5 | 37,5 | 1,5 | 47 | 75 |
| 135 | 6 | 9 | 54 | 1,8 | 68 | 108 |
| 240 | 8 | 12 | 96 | 2,4 | 120 | 192 |
|  |  |  |  |  |  |  |

Indsættelse af grise på ca. 30 kg

Der skal regnes med et nettoareal på 0,6 m² pr. gris

I en uisoleret stald skal der være 0,20 m² overdækning pr. gris.

Det overdækkede lejeområdet bag halmbrædderne skal ved indsættelse fyldes op med ca. 1 kg halm pr. gris.

Bredden af en ædeplads er 22 cm ved fodring efter ædelyst i en tørfoderkasse

Et drikketrug med friskt vand på 1 m kan betjene ca.100 grise, hvis det er tilgængeligt fra begge sider

|  |  |  |  |  |  |  |
| --- | --- | --- | --- | --- | --- | --- |
| Flokstørrelse | Stibredde,m | Stilængde,m | Areal, m2 | Dybde overdækket areal ved indsættelse, m | Mængde halm tildelt under overdækningen ved indsættelse, kg | Daglig fodermængde ved indsættelse, kg |
| 30 | 3 | 6 | 18 | 2,0 | 30 | 48 |
| 47 | 4 | 7 | 28 | 2,4 | 47 | 75 |
| 67 | 5 | 8 | 40 | 2,7 | 68 | 107 |
| 120 | 6 | 12 | 72 | 4,0 | 120 | 192 |
|  |  |  |  |  |  |  |

**Indretning af sygesti**

Ved etablering af toklimastierne er det vigtigt at sikre tilpas lys og overblik til at alle grise kan overvåges mindst 2 gange dagligt. Det kan være nødvendigt med opsyn oftere for at sikre tilstrækkeligt med friskt vand i drikketrugene. Der skal være etableret sygestier til de grise der sorteres ud pga. sygdom, skader, brok osv (link til vejledning til hvem der skal i sygesti).

Sygestiens areal skal være +50% i forhold til de almindelige stier. Der skal være let adgang til vand og foder dvs både god plads ved foderet og vandet og 24 timers tilgængelighed.

Der skal være en reel varmekilde, hvilket lettest opnås med et reelt tykt lag tørt strøelse i lejearealet. Der er krav om køling, som kan opfyldes med fugtigt gødeareal. Kun dyr, der har en god prognose for at komme sig, skal i sygesti. Dyr med dårlig prognose aflives.